
Material textil: polyester sau satinat
Anexa nr. 2 la 

Hotărârea Consiliului Local nr. /20022
DESCRIEREA ȘI SEMNIFICAȚIA

elementelor însumate ale modelului  de steag al 

comunei Vulcana-Băi, județul Dâmbovița
Descrierea steagului 

Modelul de steag al comunei Vulcana-Băi este format dintr-o pânză dreptunghiulară cu proporția între lățimea și lungimea steagului de 2/3, de culoare albă, în mijloc sunt inscripționate două cercuri concentrice, iar în interiorul acestora se află stema comunei. Între cele două cercuri concentrice este scrisă denumirea localității „COMUNA VULCANA-BĂI” și anul atestării documentare. Deasupra stemei comunei și în cele două colțuri ale steagului se află câte o cruce trifoi. 

Ambele fețe ale steagului (față și verso) sunt identice.

 Steagul se fixează pe hampă în partea stângă, pe lățime.

     Semnificațiile elementelor și ale culorilor steagului 

     Descrierea stemei

Stema comunei Vulcana-Băi se compune dintr-un scut triunghiular în fascie, având scut central în inimă și firmament cu denumirea comunei.

Scutul central, reprezintă stilizat o sursă de apă arteziană, puternic mineralizată, de tipul celui cunoscut în zonă sub numele de „Ovesa”.-

Culorile utilizate, obișnuite în heraldică, încearcă să simbolizeze: roșul – vitalitatea locuitorilor acestor meleaguri, albastru ceruleum – puritatea aerului, albastru de Prusia – apele minerale și de suprafață, iar orange – bogăția conținutului de minerale a surselor, fondul scutului central fiind smalțul argintiu.


Semnificațiile elementelor însumate:

Deasupra stemei comunei și în colțurile de jos ale steagului sunt trei cruci trifoi de culoare albastru simbolizând cele trei sate componente ale comunei, respectiv: satul „Vulcana-Băi” reprezentat prin crucea de dimensiune mare de deasupra stemei comunei, satul „Vulcana de Sus” reprezentat prin crucea din colțul stâng jos al steagului și satul „Nicolaești” în colțul din dreapta jos al steagului, care simbolizează că cetățenii fiecărui sat sunt eminamente de religie ortodoxă, trăind în deplină armonie cu ceilalți cetățeni care aparțin oricăror alte culte religioase recunoscute în România. 

Culoarea albastră a crucilor are simbolul a tot ce este legat de spiritualitate: „Albastrul, simbolul adevărului și al veșniciei lui Dumnezeu, căci ceea ce este adevărat este veșnic, va rămâne întotdeauna simbolul nemuririi omenești”. Totodată, albastrul, simbolizează și existența la nivelul comunei Vulcana-Băi a apelor minerale sulfuroase, pentru cură internă, și a celor iodate, pentru cură externă.

Sub stema comunei Vulcana-Băi și a cercurilor concentrice, pe o panglică de culoare galben-auriu, se înscrie NIHIL SINE DEO!, cu litere de culoare albastră.

Steagul poate fi confecționat și prin utilizarea de franjuri de culoare aurie, pe cele trei laturi ale sale

